České Budějovice

eta|Placo en České Budějovice
**České Budějovice** [ĈESke BUDjejovice] () estas regiona urbo en Ĉeĥio, en suda Bohemio ĉe kunfluiĝo de la riveroj Vultavo kaj Malše. Vivas ĉi tie  (). Ĝi estas grava centro de turismo, trafiko, kulturo kaj klerigado kun granda kvanto de historie valoraj memorindaĵoj, sidejo de Sudbohemia universitato. La historia urbocentro estas proklamita kiel **protektata monumentrezervejo**. Laŭ la urbo nomiĝas Ĉeskobudejovica baseno.

## Historio 
eta|maldekstre|150ra|Nigra Turo
La urbo estis fondita kiel reĝa urbo en 1265 de reĝo Přemysl Otakar la 2-a. Onidire li volis tiel rivali la urbon Český Krumlov, fondita kelkajn jarojn antaŭe; certas, ke la rivaleco de la du urboj kontribuis al ilia arkitektura pompo.

Inter la jaroj 1528-1531 ĉi tie kunvenadis landaj kongresoj. Ekde 1784 rezidejo de episkopo.

En 1832 la unua ĉevaltira fervojo inter České Budějovice kaj Linz en Aŭstrio, la unua fervojo sur kontinenta Eŭropo (= ekster Anglio).

## Vidindaĵoj 
* ĉefplaco de Přemysl Otakar la 2-a - kun urbodomo, aro da bele konservitaj historiaj domoj kaj fontano de Samson - laŭ la areo la plej granda placo en tuta Mezeŭropo
* katedralo de Sankta Nikolao el la 13-a jarcento alikonstruita en la 17-a jarcento
* gotika dominikana monaĥejo kun preĝejo Oferiĝo de Virgulino Maria (13-a kaj 14- jarcentoj)
* renesanca Nigra Turo (1577-1577)
* malnovaj viandaj butikoj (1560)

Rathaus BUDWEIS.jpg|urbodomo
České Budějovice, Kostel svatého Mikuláše.JPG|katedralo
Budweis Church 065.JPG|dominikana monaĥejo
Church Presentation of Virgin Mary-České Budějovice.jpg|preĝejo de Virgulino Maria

## Loĝantaro 
## Muzeoj 
* Sudbohemia muzeo
* Muzeo de ĉevalfervojo
* Sudbohemia motorcikla muzeo
* Muzeo de la biero Budvar/Budweiser

## Industrio 
eta|dekstra|200ra|Botelo da biero **Budvar** por eksporto en Brition kun skribaĵo "Budweiser"
La urbo famas precipe pro siaj bieroj Budvar/Budweiser (ekde 1795) kaj Samson (ekde 1895). Konatas ankaŭ emajlita kuireja vazaro (marko Sfinx) kaj krajonoj (marko Koh-I-Noor).

## Ĉirkaŭaĵo 
* Holašovice, vilaĝo en stilo de popola baroko, parto de la Monda kulturheredaĵo de UNESKO
* Český Krumlov, unike konservita renesanca urbo kaj kastelo, parto de la Monda kulturheredaĵo de UNESKO
* romantika kastelo Hluboká
* ĉaskastelo kaj bestoĝardeno Ohrada

## Famaj personoj 
* Sankta Johann Nepomuk / Jan Nepomucký Neumann (1811 – 1860), misiisto kaj episkopo en Filadelfio
* Norbert Frýd (1913 – 1976), verkisto
* Zdenka Sulanová (1920–2004), aktorino
* Vladimír Remek (1948-) – la unua astronaŭto, kiu estis nek soveto nek usonano
* Pavel Šporcl (1973 - ) – violonisto

## Transporto 
### Fervoja trafiko 
Fervoja stacio en České Budějovice|maldekstre|eta|250raGrava punkto en historio de urbo České Budějovice estis jaro 1832, kiam alvenis de hodiaŭa Aŭstrio trajno de aŭstra urbo Linz. Hodiaŭ estas konekto per trajno al ĉefurbo Prago, sed ne mankas ankaŭ trajna konekto al Brno kaj Plzeň. En České Budějovice estas vojkruco de kvin fervojaj linioj:
* 220 en direkto Veselí nad Lužnicí - Tábor - Olbramovice - Benešov kaj Prago.
* 199 en direkto České Velenice - Gmünd.
* 196 en direkto Horní Dvořiště
* 194 en direkto Český Krumlov - Volary
* 190 en direkto Strakonice - Nepomuk - Plzeň.

### Urba trafiko 
En urbo hodiaŭ estas uzataj aŭtobusoj kaj trolebusoj. Pri urba trafiko zorgas kompanio *Dopravní podnik města České Budějovice, a.s.* (vidu paĝaron: http://www.dpmcb.cz(http://www.dpmcb.cz)). En jaro 1909 ekveturis la unua tramo en České Budějovice. En la sama jaro ekveturis ankaŭ unuaj trolebusoj en České Budějovice. Pro la malfidindeco de trolebusoj ili ja en komenco de Unua mondmilito finis uzado de trolebusoj por unua fojo.

En jaro 1950 lastan fojon veturadis en urbo tramoj. Sed tio ne signifis, ke en urbo de tiu tempo ne estus ia urba trafiko.
Jam en jaro 1948 denove ekveturis en urbo trolebusoj kaj tri jaroj poste en 1951 en urbo komencis veturi ankaŭ aŭtobusoj. Bedaŭrinde en 60-aj jaroj oni decidiĝis likvidi trolebusojn kaj uzi anstataŭ ili nur aŭtobusojn.

En 80-aj jaroj estis ideoj, ke trolebusoj estus denove uzataj kaj veturus al Nuklea elektrejo Temelín, kiu tiam estis konstruita. Tiu ĉi ideo estus ja multekosta. Tamen trolebusoj revenis kaj en jaro 1991 denove estis ekuzitaj. Kaj urba transporto per trolebusoj kaj aŭtobusoj restis ĝis hodiaŭ. Nuntempe estas 5 tagaj trolebusaj linioj kaj unu nokta.

## Esperantisto-movado 
Estas gastigantoj de Pasporta Servo tie.

### Esperantistoj 
* Petr Chrdle (*1946)
* Stanislav Papírník (*1939)
* Irena Papírníková (*1946)

## Ĝemelurboj 
* 
* 
* 
* 
* 
* 
* 

## Literaturo 
* *Encyklopedie Českých Budějovic*, Statutární město České Budějovice a NEBE s. r. o., České Budějovice 2006, 2-a eldono. ISBN 80-239-6706-1

## Referencoj 
## Vidu ankaŭ 
* 2524 Budovicium
* Tramtransporto en České Budějovice
* Trolebusa transporto en České Budějovice

## Eksteraj ligiloj 
* 
* České Budějovice en la oficiala portalo de Ĉeĥio 
* Mallonga videofilmo pri la urbo


Kategorio:Municipoj en distrikto České Budějovice
Kategorio:Urboj en distrikto České Budějovice
Kategorio:Regionaj urboj en Ĉeĥio
Kategorio:Distriktaj urboj en Ĉeĥio
Kategorio:Urboj en Bohemio
Kategorio:Setlejoj en Ĉeskobudejovica baseno
Kategorio:Setlejoj sur Vultavo
Kategorio:Setlejoj sur Malše
Kategorio:Administraj unuoj fonditaj en 1260-1269
Kategorio:Aperis en 1265